Document ID: 31989D0114

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 15ης Δεκεμβρίου 1988
για τη βελτίωση της αποτελεσματικότητας των γεωργικών διαρθρώσεων στην Ισπανία, σύμφωνα με τον κανονισμό (ΕΟΚ) αριθ. 797/85 του Συμβουλίου
(Το κείμενο στην ισπανική γλώσσα είναι το μόνο αυθεντικό)
(89/114/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,
Εκτιμώντας:
ότι η ισπανική κυβέρνηση ανακοίνωσε, σύμφωνα με τις διατάξεις του άρθρου 24 παράγραφος 1 δεύτερη περίπτωση του κανονισμού (ΕΟΚ) αριθ. 797/85, τις νομοθετικές, κανονιστικές και διοικητικές διατάξεις που απαριθμούνται στο παράρτημα της παρούσας απόφασης·
ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σε συνάρτηση με τη συμφωνία των νομοθετικών, κανονιστικών και διοικητικών διατάξεων που αναφέρονται στις διατάξεις του κανονισμού (ΕΟΚ) αριθ. 797/85 και λαμβάνοντας υπόψη τους στόχους του κανονισμού αυτού καθώς και την αναγκαία σύνδεση μεταξύ των διαφόρων μέτρων, πληρούνται οι όροι για χρηματοδοτική συμμετοχή της Κοινότητας·
ότι οι εν λόγω νομοθετικές, κανονιστικές και διοικητικές διατάξεις έχουν καλύψει τις κοινωνικοδιαρθρωτικές δράσεις που προβλέπονται από τον κανονισμό (ΕΟΚ) αριθ. 797/85 από την προσχώρηση και ότι έχουν εφαρμοστεί σε ευρεία κλίμακα κατά τη διάρκεια της περιόδου αυτής με τους όρους και σύμφωνα με τις διατάξεις του κανονισμού (ΕΟΚ) αριθ. 797/85 εις τρόπον ώστε, λαμβάνοντας υπόψη το βαθμό συμφωνίας με τις διατάξεις του εν λόγω κανονισμού, δικαιολογείται η διαπίστωση ότι πληρούνται οι όροι για χρηματοδοτική συμμετοχή της Κοινότητας στα επιλέξιμα μέτρα βάσει του εν λόγω κανονισμού·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι νομοθετικές, κανονιστικές και διοικητικές διατάξεις που εμφαίνονται στο παράρτημα της παρούσας απόφασης και ανακοινώθηκαν από την ισπανική κυβέρνηση σύμφωνα με τον κανονισμό (ΕΟΚ) αριθ. 797/85 πληρούν τους όρους για χρηματοδοτική συμμετοχή της Κοινότητας στα επιλέξιμα μέτρα βάσει το κανονισμού αυτού.
Άρθρο 2
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 15 Δεκεμβρίου 1988.

Labels: 18
15
6